De Oosterpoort

De Oosterpoort is in kultuersintrum yn Grins, dat yn 1975 iepene waard yn in nijboud gebou. It gebou stiet fuort besúdeasten de binnenstêd oan de Trompsingel oan de noardrâne fan de Oosterpoortwyk.

De Oosterpoort hat twa konsertsealen. De grutte seal, foar in part mei amfiteater, hat 1150 sitplakken. By it ûntwerpen fan dy seal hat  ûndersyksynstitút TNO besocht om de unike akoestyk fan de ôfbrutsen konsertseal De Harmonie sa goed at koe nei te meitsjen. Dat slagge lykwols net, meidat it in folslein oar soarte seal oanbelange. De lytse seal hat 450 sitplakken. It kompleks hat in ûndergrûnske parkeargaraazje dêr't auto's mei in LPG-ynstallaasje net yn meie.

Fêste spiler yn De Oosterpoort is it Noard Nederlânsk Orkest. It Noorderslagfestival wurdt dêr ek alle jierren holden.


 Keppeling om utens 
 Oosterpoort.nl

Kategory:Bouwurk yn Grins (stêd)
Kategory:Poppoadium yn Nederlân
Kategory:Konsertseal yn Nederlân
Kategory:Bedriuw oprjochte yn 1975
Kategory:Bouwurk út 1975